CELEX: 32022D0785
Language: hu
Date: 2022-05-17 00:00:00
Title: A Bizottság (EU) 2022/785 határozata (2022. május 17.) az egységes európai égbolt teljesítményrendszerének harmadik referencia-időszakára (2020-2024) vonatkozó felülvizsgált hálózati teljesítményterv jóváhagyásáról (az értesítés a C(2022) 3022. számú dokumentummal történt) (Csak az angol nyelvű szöveg hiteles)

2022.5.19.   
               
               
                  HU
               
               
                  Az Európai Unió Hivatalos Lapja
               
               
                  L 140/12
               
            
         A BIZOTTSÁG (EU) 2022/785 HATÁROZATA
         (2022. május 17.)
         az egységes európai égbolt teljesítményrendszerének harmadik referencia-időszakára (2020-2024) vonatkozó felülvizsgált hálózati teljesítményterv jóváhagyásáról
         
            
               (az értesítés a C(2022) 3022. számú dokumentummal történt)
            
         
         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egységes európai égboltra vonatkozó teljesítmény- és díjszámítási rendszer létrehozásáról, valamint a 390/2013/EU és a 391/2013/EU végrehajtási rendelet hatályon kívül helyezéséről szóló, 2019. február 11-i (EU) 2019/317 bizottsági végrehajtási rendeletre (1) és különösen annak 19. cikke (3) bekezdésére,
         mivel:
         
                     (1)
                  
                  
                     Az (EU) 2019/317 végrehajtási rendelet 10. cikkének (5) bekezdése értelmében a hálózatkezelőnek ki kell dolgoznia a hálózati teljesítménytervet, amelyet az említett végrehajtási rendelet 19. cikkének (2) bekezdésével összhangban a Bizottság értékel.
                  
               
                     (2)
                  
                  
                     A hálózatkezelő a harmadik referencia-időszakra vonatkozó hálózati teljesítményterv tervezetét először 2019. október 1-jén nyújtotta be a Bizottságnak. A Covid19-világjárvány kitörése miatt a körülményekben a hálózati teljesítményterv tervezetének benyújtását követően bekövetkezett változások miatt a Bizottság nem zárta le a terv értékelését. A Bizottság által a harmadik referencia-időszakra vonatkozóan a Covid19-világjárványra válaszul elfogadott, az (EU) 2020/1627 bizottsági végrehajtási rendeletben (2) meghatározott rendkívüli intézkedések értelmében a hálózatkezelőnek 2021. október 1-jéig ki kellett dolgoznia és a Bizottsághoz be kellett nyújtania a harmadik referencia-időszakra vonatkozó hálózati teljesítményterv felülvizsgált tervezetét.
                  
               
                     (3)
                  
                  
                     Az (EU) 2019/317 végrehajtási rendelet 19. cikkének (1) bekezdésével és az (EU) 2020/1627 végrehajtási rendelet 3. cikkének (5) bekezdésével összhangban a hálózatkezelő elkészítette a harmadik referencia-időszakra vonatkozó hálózati teljesítményterv felülvizsgált tervezetét (3), amelyet az (EU) 2019/123 bizottsági végrehajtási rendelettel (4) létrehozott hálózati igazgatótanács jóváhagyott. A hálózatkezelő 2021. szeptember 30-án benyújtotta a Bizottsághoz a hálózati teljesítményterv felülvizsgált tervezetét.
                  
               
                     (4)
                  
                  
                     Az (EU) 2019/317 végrehajtási rendelet 19. cikke (2) bekezdésének megfelelően a Bizottság a teljesítmény-felülvizsgálati szerv segítségével az említett rendelet V. mellékletében meghatározott kritériumok alapján értékelte a hálózati teljesítményterv felülvizsgált tervezetét. Az értékelés során megállapítást nyert, hogy a hálózati teljesítményterv felülvizsgált tervezete megfelel ezeknek a kritériumoknak.
                  
               
                     (5)
                  
                  
                     Éppen ezért a Bizottságnak indokolt jóváhagynia a harmadik referencia-időszakra vonatkozó felülvizsgált hálózati teljesítménytervnek a hálózatkezelő által kidolgozott, és a Bizottsághoz 2021. szeptember 30-án benyújtott végleges változatát,
                  
               ELFOGADTA EZT A HATÁROZATOT:
         
            1. cikk
            Az egységes európai égbolt teljesítményrendszerének harmadik referencia-időszakára (2020–2024) vonatkozó, a hálózatkezelő által 2021. szeptember 30-án benyújtott felülvizsgált hálózati teljesítményterv jóváhagyásra kerül.
         
         
            2. cikk
            Ennek a határozatnak az Eurocontrol mint hálózatkezelő a címzettje (5).
         
         
            Kelt Brüsszelben, 2022. május 17-én.
            
               
                  a Bizottság részéről
               
               Adina VĂLEAN
               
                  a Bizottság tagja
               
            
         
         
            (1)  HL L 56., 2019.2.25., 1. o.
         
         
            (2)  A Bizottság (EU) 2020/1627 végrehajtási rendelete (2020. november 3.) az egységes európai égbolt teljesítmény- és díjszámítási rendszerének harmadik referencia-időszakára (2020–2024) vonatkozó, a Covid19-világjárvány miatti rendkívüli intézkedésekről (HL L 366., 2020.11.4., 7. o.).
         
            (3)  A hálózatkezelő által a teljesítményrendszer 2020–2024 közötti harmadik referencia-időszakára vonatkozóan kidolgozott felülvizsgált hálózati teljesítményterv, közzétéve az egységes európai égbolt honlapján (https://webgate.ec.europa.eu/eusinglesky/node_en).
         
            (4)  A Bizottság (EU) 2019/123 végrehajtási rendelete (2019. január 24.) a légiforgalmi szolgáltatási (ATM) hálózati funkciók végrehajtására vonatkozó részletes szabályok megállapításáról és a 677/2011/EU bizottsági rendelet hatályon kívül helyezéséről (HL L 28., 2019.1.31., 1. o.)
         
            (5)  A Bizottság C(2019) 3228 határozata (2019. május 6.).